**PRISTOJNOST: OBČINSKE SVET OBČINE ŽIROVNICA**

**PREDLAGATELJ: ŽUPAN OBČINE ŽIROVNICA**

**POROČILO O IZVRŠEVANJU PRORAČUNA OBČINE ŽIROVNICA V OBDOBJU**

**1.1. - 30.06.2016**

Na podlagi 63. člena Zakona o javnih financah (Ur. list RS, št. 79/99, 124/00, 79/01, 30/02, 109/08, 49/09 in 38/10) župan poroča občinskemu svetu, o izvrševanju proračuna v prvem polletju tekočega leta.

Občinski svet občine Žirovnica je proračun za leto 2016 sprejel na svoji 2. seji dne 18.12.2014, prvi rebalans proračuna na 9. seji dne 25.2.2016 ter drugi rebalans proračuna za leto 2016 na 11. seji dne 26.5.2016.

V 0bdobju 1.1.2016 do 30.06.2016 je bilo v proračun vplačano 1.904.756 EUR prihodkov oziroma 48,6% načrtovanih prihodkov. V tem obdobju je bilo iz proračuna izplačano 1.119.352 EUR odhodkov oziroma 25,3% načrtovanih odhodkov.

Na računu finančnih terjatev in naložb je bilo v prvem polletju realizirano povečanje kapitalskega deleža v družbi Jeko-in d.o.o. v višini 18.248 EUR. V računu financiranja je realizirano odplačilo glavnice dolga v višini 10.295 EUR iz naslova izgradnje večnamenske dvorane. Prav tako račun financiranja na dan 30.06.2016 izkazuje presežek v višini 756.861 EUR, tako da je skupno stanje sredstev na računu na dan 30.6.2016 znašalo 952.493 EUR.

Polletna realizacija tekočih izdatkov proračuna (tekoči odhodki in tekoči transferi) je znašala 1.002.285 EUR oziroma 41 % načrtovanih tekočih izdatkov proračuna.

Polletna realizacija investicijskega dela odhodkov proračuna (investicijski odhodki in investicijski transferi) je znašala 117.067 EUR oziroma 6% načrtovanih odhodkov za te namene. Natančnejša pojasnila so podana v poročilu.

Podatki o realizaciji proračuna za prvo polletje so razdeljeni na:

* **splošni del proračuna**, ki vsebuje bilanco prihodkov in odhodkov, račun finančnih terjatev in naložb in račun financiranja,
* **posebni del proračuna** (realizacija finančnega načrta).

Poročilo o izvrševanju finančnega načrta zajema naslednje postavke:

* sprejeti proračun, ki vključuje rebalans proračuna, katerega je občinski svet sprejel na svoji 11. seji dne 26.5.2016,
* veljavni proračun: vključuje plan s prerazporeditvami, za katere je pooblaščen župan,
* realizacijo odhodkov za obdobje 01.01.2016 do 30.06.2016.

Datum: 27.07.2016

Številka: 410-0042/2014

**Leopold Pogačar**

**ŽUPAN**